**A „Fenntartható mobilitás ösztönzése” nevű nyereményakció**

**sorsolási szabályzata**

**Elnevezése:** Fenntartható Mobilitás ösztönzése

**Időtartama:** 2025. január 15. és 2025. április 15.

**A nyereményakció szervezője**: Budapest Főváros XIII. Kerületi Önkormányzat

**A nyereményakcióban részt vehet, aki**

* kerületi partnerkártyával rendelkezik a Budapest13 Smart City applikációban, vagy 14 és 18 év közötti, kerületi lakcímmel rendelkező és életvitelszerűen itt élő fiatal,
* összekötöttem a Step2Stop applikációban kapott azonosítót és érvényes Step2Stop kártyával rendelkezik a Budapest13 Smart City applikációban
* kitöltötte a nyereményjátékhoz kapcsolódó kérdőívet a Budapest13 Smart City applikációban.

és legalább a minimum elvárást teljesítette. Megjelölt minimum elvárás a sorsoláson való részvételnél, hogy 2025. január 15 és április 15 között legalább 2 000 pontot érjen el az applikáció használatával.

**Az önkormányzati nyereményjáték pontszámítás szabályai:**

|  |  |
| --- | --- |
| 1 perc fenntartható közlekedés, percenként | 1 pont |
| megtett 1, 5, 10, 50, 100, 500, 1000 km után (egyszeri) | 50 pont |
| 10, 50, 100, 500, 1000, 5000, 10000 gramm CO2 kibocsájtás megtakarításért (egyszeri)  A megtakarítás km-ként és grammban:  Gyaloglás 0,137  Futás 0,1  Kerékpározás 0,157  Tömegközlekedés 0,087 | 50 pont |

Az önkormányzati nyereményjátékra a tárgyhónapot követő hónap 5. napjáig kell regisztrálni, a Budapest13 Smart City fiókban szereplő Percek a fenntarthatóságért kérdőív kitöltésével.

A részvétel további feltétele a jelen Szabályzat és adatvédelmi nyilatkozat elfogadása.

**A nyereményjáték díjai:**

* 10 x 5 alkalomra szóló játszóházi belépő 1 felnőtt és 1 gyermek részére a PannKa, a PannKapart és a Tücsöktanya helyszínekre,
* 10 x 2 alkalomra, 2 fő részére szóló belépő a Péntek13 előadásra az Angyalföldi József Attila Művelődési Központba,
* 3 x 1 óra belépő az Újpalotai úti Bowling centrumba 5 fő részére,
* 3x20.000 Ft értékű utalvány, ami Testszervíz Extra Kft-nél használható fel
* 2x5 alkalmas, 37.500 Ft értékű utalvány, ami a Bell’N’more-nál használható fel
* 4x10 alkalmas, 39.000 Ft értékű utalvány, ami a Páj Service Kft-nél használható fel,
* 2x10.000 forint értékű utalvány, ami a Detectivity-nél használható fel,
* 2x8 alkalmas, 23.500 Ft értékű bérlet, ami a Force Gym Kft-nél használható fel,
* 4x12 alkalmas, 17.400 Ft értékű bérlet, ami a RED GYM- Kondicionáló Teremnél használható fel
* 6x10x10 perces 5000 Ft értékű utalvány, ami a Flabélos Nyugati Studiónál használható fel
* 3x20.000 Ft értékű utalvány, ami a Bijó Energia Egészségközpontnál használható fel

*A 13. kerületi kereskedők további ajánlatokkal járulnak hozzá a kampányhoz, amelyeket a Step2Stop applikációban gyűjtött pontokért cserébe különböző ajánlatokra és kedvezményekre**lehet beváltani.*

**A sorsolás időpontjára a nyereményjátékot követő 10 munkanapon belül kerül sor. A sorsolásról jegyzőkönyv készül. A nyerteseket e-mailben vagy telefonon értesítjük.**

Kizárható a sorsolásból az a személy, aki bizonyíthatóan jogszerűtlenül, etikátlan eszközökkel vesz részt az akcióban. A kizárásról az érintettet értesíteni kell. A kizárt személytől az esetlegesen átadott nyereményt a Budapest Főváros XIII. Kerületi Önkormányzat visszakövetelheti.

A sorsoláson az Önkormányzat 3 munkatársa, valamint a Civil Kerekasztal által kijelölt szervezet képviselője vesz részt. A Civil Kerekasztal kijelöli a sorsolási időszakban részvevő szervezeteket.

**A sorsolás menete:**

A sorsoláson a felajánlott nyereménynek megfelelő darab szám szerinti nyertes kerül kihúzásra.

A regisztráltak körében a tárgy hónapban elért eredményekről összegző statisztika készül. A megjelölt feltételeket teljesítő regisztráltak körében kerül sor a sorsolás elindítására.

**A sorsolás módja:**

Az adott pontgyűjtési időszakban a feltételeket teljesítők közül véletlenszám-generátor segítségével sorsoljuk ki a nyerteseket.

https://kiszamolo.com/veletlenszam-generator/

A nyeremény ünnepélyes keretek között, előre egyeztetett időpontban kerül átadásra.

A nyereményt a nyertes, illetve törvényes képviselője vagy a nyertes által meghatalmazott személy veheti át. Az átvétel során a személyazonosságát igazolni kell. Amennyiben a nyertes a személyazonosságának igazolását megtagadja, a nyeremény nem kerül átadásra.

Amennyiben a nyertes az elküldött e-mail-értesítésre 5 napon belül nem reagál, vagy a kézbesítés napjától számított további 15 napon belül nem veszi át a nyereményt.

A Szervező kizár minden felelősséget bármilyen kártérítési, kártalanítási igényért a nyereményakcióban való részvétel során.

A nyereményt terhelő személyi jövedelemadó és egyéb járulékfizetési kötelezettséget az Önkormányzat viseli.

A nyeremény készpénzre nem váltható.

A nyereményjátékban résztvevők magukra nézve kötelezőnek ismerik el a nyereményakció szabályzatát.

Jelen Szabályzat a sorsolásban résztvevők adatkezelési tájékoztatásának minősül az 1. számú mellékletben foglaltak szerint.